CELEX: 62012TN0561
Language: da
Date: 2012-12-19 00:00:00
Title: Sag T-561/12: Sag anlagt den 19. december 2012 — Beninca mod Kommissionen

16.2.2013   
            
            
               DA
            
            
               Den Europæiske Unions Tidende
            
            
               C 46/23
            
         Sag anlagt den 19. december 2012 — Beninca mod Kommissionen
   (Sag T-561/12)
   2013/C 46/42
   Processprog: engelsk
   
      Parter
   
   
      Sagsøger: Jürgen Beninca (Frankfurt am Main, Tyskland) (ved advokat C. Zschocke)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 9. oktober 2012 om afslag på aktindsigt i et dokument, som var udarbejdet inden for rammerne af en fusionsprocedure (sag COMP/M.6166 — NYSE Euronext/Deutsche Börse) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Med det første anbringende gør sagsøgeren gældende, at ingen af de undtagelser, der er nævnt i artikel 4 i forordning (EF) nr. 1049/2001 (1), finder anvendelse. Dette gælder særligt for de undtagelser, som Kommissionen har henvist til i sin afgørelse, nemlig den pågældende forordnings artikel 4, stk. 3, andet afsnit, og artikel 4, stk. 2, første led.
            
         
               2)
            
            
               Med det andet anbringende gør sagsøgeren gældende, at såfremt nogle af disse undtagelser finder anvendelse, blev der ikke i den pågældende afgørelse foretaget en behørig vurdering af, om i det mindste en delvis (eller redigeret) aktindsigt i det pågældende dokument er mulig i henhold til artikel 4, stk. 6, i forordning (EF) nr. 1049/2001.
            
         
               3)
            
            
               Med det tredje anbringende gør sagsøgeren gældende, at sagsøgeren har ret til aktindsigt i det ønskede dokument, idet der foreligger en tungtvejende offentlig interesse i offentliggørelse af det pågældende dokument i henhold til artikel 4, stk. 2, og artikel 4, stk. 3, i forordning (EF) nr. 1049/2001.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter, EFT L 145, s. 43.